CELEX: C2004/106/141
Language: da
Date: 2004-04-30 00:00:00
Title: Sag T-65/04: Saganlagt den 13. februar 2004 af Gela Sviluppo SCpAi likvidation mod Kommissionen for De Europæiske Fællesskaber

30.4.2004   
            
            
               DA
            
            
               Den Europæiske Unions Tidende
            
            
               C 106/70
            
         Sag anlagt den 13. februar 2004 af Gela Sviluppo SCpA i likvidation mod Kommissionen for De Europæiske Fællesskaber
   (Sag T-65/04)
   (2004/C 106/141)
   Processprog: italiensk
   Ved De Europæiske Fællesskabers Ret i Første Instans er der den 13. februar 2004 anlagt sag mod Kommissionen for De Europæiske Fællesskaber af Gela Sviluppo SCpA i likvidation ved avvocato Patrizio Menchetti.
   Sagsøgeren har nedlagt følgende påstande:
   
               —
            
            
               Annullation af Kommissionens beslutning, indeholdt i meddelelsen af 16. december 2003, ref. 116515 Regio E2/JHR/rs D(2003) 621494, hvorved Kommissionen afviste at udbetale saldobeløbet vedrørende finansieringen af den samlede støtte til Gela Sviluppo.
            
         
               —
            
            
               Annullation af Kommissionens beslutning om nedsættelse af finansieringen af den samlede støtte til Gela Sviluppo, Sicilia 94-99 EFRU 98.05.26.001.
            
         
               —
            
            
               Annullation af Kommissionens beslutning om slettelse af restbeløbet på 2 348 580,42 EUR.
            
         
               —
            
            
               Annullation af Kommissionens beslutning, indeholdt i debetnotaen på 85 806, 66 EUR som tilbagebetaling af det for meget udbetalte beløb.
            
         
               —
            
            
               Såfremt det måtte blive fastslået, at artikel 6, stk. 2, i retningslinjerne vedrørende den finansielle afslutning af de operative interventioner (1994-1999) for strukturfondene, vedtaget ved beslutning (SEC) 1999/1316 af 9. september 1999, udgør en del af en beslutning som omhandlet i artikel 249 EF, annulleres ovennævnte beslutning.
            
         
               —
            
            
               Det fastslås, at Kommissionen har pådraget sig ansvar uden for kontrakt i relation til den manglende udbetaling af saldobeløbet vedrørende finansieringen af den samlede støtte til Gela Sviluppo, Sicilia 94/99 EFRU 98.05.26.001, og Kommissionen tilpligtes at erstatte tabet i medfør af artikel 235 EF og 288 EF med et beløb på 2 348,580,42 EUR, med tillæg af renter, eller et andet beløb, som Retten måtte finde passende.
            
         
               —
            
            
               Det fastslås, at kontrakten ikke er blevet gennemført, og at Kommissionen har pådraget sig ansvar i kontrakt i relation til den aftale, der blev indgået den 13. september 1999 mellem Gela Sviluppo og Kommissionen, protokolleret af regionen Sicilien og ændret den 31. maj 2002, også protokolleret af regionen Sicilien, ligesom det fastslås, at Kommissionen ikke skyldes et beløb på 85 806,66 EUR, og Kommissionen tilpligtes at opfylde de i kontrakten fastsatte forpligtelser bestående i en udbetaling af 2 262 777, 76 EUR eller erstatte tabet med et tilsvarende beløb eller et andet beløb, som Retten måtte finde passende.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagen er anlagt til prøvelse af Kommissionens beslutning om ikke at udbetale restbeløbet vedrørende finansieringen af den samlede støtte til Gela Sviluppo, Sicilia 94/99, EFRU 98.05.26.001, og at kræve det allerede udbetalte beløb på 85 806,66 EUR tilbagebetalt.
   Til støtte for søgsmålet har sagsøgeren anført følgende:
   
               —
            
            
               Kommissionen har ikke givet en passende begrundelse for beslutningerne om nedsættelse af finansieringen og heller ikke for beslutning (SEC) 1999/1316 af 9. september 1999.
            
         
               —
            
            
               Kommissionen har tilsidesat princippet om kontradiktion, idet den har afvist sagsøgerens anmodning om at blive hørt, samt princippet om beskyttelse af den berettigede forventning, proportionalitetsprincippet og retssikkerhedsprincippet i relation til nedsættelsen, og endelig har den ikke overholdt væsentlige formforskrifter i forbindelse med vedtagelsen af beslutning (SEC) 1999/1316 af 9. september 1999.
            
         
               —
            
            
               Den beregningsmetode, Kommissionen har anvendt ved afslutningen af regnskaberne, er ulovlig.
            
         
               —
            
            
               Kommissionen har pådraget sig ansvar uden for kontrakt, idet den har tilsidesat princippet om beskyttelse af den berettigede forventning, princippet om god forvaltningsskik og de forordninger, der regulerer forvaltningen af finansieringen af strukturfondene.
            
         
               —
            
            
               Kommissionen har pådraget sig ansvar i kontrakt i relation til den aftale, der blev indgået mellem Kommissionen, Gela Sviluppo og regionen Sicilien, idet artikel 1453, 1175 og 1375 i den italienske lov om borgerlig retspleje er tilsidesat.